Det er dyrt at forhindre den fri bevægelighed omkring Danmark - men ikke nær så dyrt, som EU-kommissionens formand lod forstå i en dundertale, han holdt tidligere i dag.

Jean-Claude Juncker advarede i sin tale om, at det vil føre til uoverskuelighed arbejdsløshed, hvis der kommer for meget intern grænsekontrol i Europa. Her brugte han Danmark som eksempel og sagde, at det ind til videre har kostet 300 millioner euro, at der er indført grænsekontrol ved Øresund.

Han pegede desuden på, at det koster 90 millioner euro, at der er indført kontrol mellem Danmark og Tyskland.